Nga Mbangi za Yave Betondanga Lusadisu lwa Madotolo?
Ingeta, Mbangi za Yave betondanga nua nlongo ye lusadisu lwa madotolo. Ekolo tulunga-lunganga e nitu zeto yo tatidila vimpi wambote, ezak’e ntangwa ‘ngang’a mawuku’ tuvuanga o mfunu. (Luka 5:31) Nze Luka muna tandu kiantete, akaka muna Mbangi za Yave nganga za mawuku.—Kolosai 4:14.
Kansi ke tutondanga zo ko e mpila zankaka za mawuku ke zina ngwizani ko ye nkanikinu mia Nkand’a Nzambi. Muna bonga e nona, ke tutondanga siwa menga ko kadi Nkand’a Nzambi usimanga sadila menga muna wuka e nitu. (Mavangu 15:20) Diau adimosi mpe, Nkand’a Nzambi usimanga mpe mpila za mawuku zisadilanga e mpandu.—Ngalatia 5:19-21.
Dialudi, vena ye mpila zayingi za mawuku ke zitumbwanga ko muna nkanikinu mia Nkand’a Nzambi. Kansi, divavanga vo konso muntu kasola mpila mawuku ketonda. Valenda kala ye Mbangi mosi a Yave otonda e mpila mosi ya mawuku, kansi o Mbangi wankaka olenda yo tina.—Ngalatia 6:5.
lug_Latn kon_Latn kon_Latn kon_Latn